འཇིགས་བྱེད་ཀྱི་སྒྲུབ་ཐབས་ཉུང་བསྡུས་བཞུགས།
༄༅། ། ན་མོ་བཛྲ་བྷེ་ར་ཝཱ་ཡ། འཇམ་དཔལ་དཔའ་བོ་ཡེ་ཤེས་མཁའ་འགྲོའི་
གཙོ། ། ལ་ལཱི་ཏ་སོགས་བརྒྱུད་པའི་བླ་མ་དང་། ། བཀའ་དྲིན་གསུམ་ལྡན་ཁྱབ་བདག་
དྲིན་ཅན་རྗེར། ། གསོལ་བ་འདེབས་སོ་དངོས་གྲུབ་རྣམ་གཉིས་སྩོལ། ། རང་ཉིད་
སྐད་ཅིག་གིས་དཔལ་རྡོ་རྗེ་འཇིགས་བྱེད་ཞལ་གཅིག་ཕྱག་གཉིས་ཀྱིས་གྲི་གུག་དང་
ཐོད་པ་འཛིན་པའི་སྐུར་བཞེངས་པར་གྱུར། ནང་མཆོད་དང་མཆོད་པ་རྣམས་བསངས་
སྦྱངས། སྟོང་བའི་ངང་ནས་ཐོད༌པ་སོ་སོའི་ནང་དུ་མཆོད་པ་ཁྱད་པར་གསུམ་ལྡན་
དང་གཏོརམ་དང་ནང་མཆོད་ཟག་མེད་ཡེ་ཤེས་ཀྱི་བདུད་རྩིའི་རྒྱ་མཚོ་ཆེན་པོར་གྱུར།
ཨོཾ་གྷཾ་ཨཱཿཧཱུཾ། ནས། ཤཔྟའི་བར། ཨོཾ་ཨཱཿཧཱུཾ། ལན་གསུམ། རང་གི་ཐུགས་ཀའི་ཧཱུཾ་གི་འོད་
ཟེར་གྱིས་བླ་མ་དང་དཀྱིལ་འཁོར་གྱི་ལྷ་ཚོགས་མདུན་གྱི་ནམ་མཁར་སྤྱན་དྲངས། །
ན་མོ་གུ་རུ་མཎྜ་ལེ་བྷྱཿ ཨོཾ་གུ་རུ་ཡ་མཱནྟ་ཀ་ཨགྷཾ་སོགས་ཀྱིས་མཆོད། དཀོན་མཆོག་གསུམ་
ལ་བདག་སྐྱབས་མཆི×××ཡིད་ཀྱིས་བཟུང་། ། བདག་གཞན་སྣོད་བཅུད་ཀྱིས་བསྡུས་
པའི་ཆོས་ཐམས་ཅད་བརྟེན་ནས་བཏགས་པ་ཡིན་པའི་ཕྱིར། རང་བཞིན་གྱིས་གྲུབ་
པས་སྟོང་པར་གྱུར། ཨོཾ་སྭ་བྷཱ་ཝ་ཤུད་དྷཱ་སརྦ་དྷརྨཱསྭ་བྷཱ་ཝ་ཤུདྷོ་྅་ཧཾ། ཨོཾ་ཤུ་ནྱ་ཏཱཾ་
ཛྙཱ་ན་བཛྲ་སྭ་བྷཱ་ཝ་ཨཱཏྨ་ཀོ་ཉ་ཧ། སྟོང་པའི་ངང་ལས་འབྱུང་བ་རིམ་བརྩེགས་ཀྱི་ལྟེ་
བར་སྐད་ཅིག་གིས་རྡོ་རྗེའི་ས་གཞི་རྭ་བ་གུར་བླ་རེ་མེ་རུ་དང་བཅས་པའི་དབུས་སུ་
བྷཾ་ལས་བཀའི་འཁོར་ལོ་འབར་བ་རྩིབས་བཅུ་ལ་ཁྲོ་བོ་བཅུ། འབར་བའི་ཕྲེང་བ་
- 24 -

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཉ༽
འཁྲིགས་པས་གདུག་པ་ཅན་ཚར་གཅོད་པ། འཁོར་ལོའི་ལྟེ་བར་ཆོས་འབྱུང་དང་སྣ་
ཚོགས་པདྨའི་དབུས་སུ་སྣ་ཚོགས་རྡོ་རྗེའི་ལྟེ་བར་ཡེ་ཤེས་ཀྱི་གཞལ་ཡས་ཁང་གྲུ་བཞི་
སྒོ་བཞི་མཚན་ཉིད་ཐམས་ཅད་ཡོངས་སུ་རྫོགས་པའི་ནང་དུ་རླུང་གི་དཀྱིལ་འཁོར་
ནག་ལ་དམར་བའི་སྟེང་དུ་ཟླ་བ་ལ་དྷཱིཿལས་རལ་གྲི་དྷཱིཿས་མཚན་པའི་འོད་ཟེར།
འཕྲོ་འདུ་ལས་རང་ཉིད་རྒྱུ་རྡོ་རྗེ་འཛིན་པ་འཇམ་དཔལ་དམར་སེར་རལ་གྲི་དང་པོ་
ཏི་འཛིན་པ། དེའི་ཐུགས་ཀར་ཉི་མ་ལས་འོད་ཟེར་འཕྲོས་པས་རྒྱལ་བ་ཐམས་ཅད་
སྤྱན་དྲངས་འཇམ་དཔལ་དང་ལྷན་ཅིག་ཏུ་ཉི་མ་ལ་ཞུགས་པས་གདུག་པ་ཅན་སྲེག་
པའི་འོད་ཟེར་དཔག་ཚད་སྟོང་ཕྲག་བརྒྱར་ཁྱབ་པར་གྱུར། དེའི་སྟེང་དུ་ཧཱུཾ་མཐིང་
ནག་རང་སྒྲ་འབྲུག་ལྟར་སྒྲོགས་པའི་འོད་ཟེར་གྱིས་རྒྱལ་བ་སྲས་བཅས་བཀུག་སྟེ་
ཐིམ་པ་ལས་ཁྲོ་བོའི་རྡོ་རྗེ་ཆེར་དྲག་པོ་ཧཱུཾ་གིས་མཚན་པ་ལས་འཕྲོས་པའི་སྤྲུལ་བ་རབ་
འབྱམས་ཀྱིས་སེམས་ཅན་ཐམས་ཅད་སྨིན་པར་བྱས། ཚུར་འདུས་ཏེ་ཐིམ་པ་ཡོངས་
སུ་གྱུར་པ་ལས། རང་ཉིད་འབྲས་བུ་རྡོ་རྗེ་འཛིན་པ་དཔལ་རྡོ་རྗེ་འཇིགས་བྱེད་ཆེན་
པོ་སྐུ་མདོག་མཐིང་ནག་ཞལ་དགུ་ཕྱག་སོ་བཞི་ཞབས་བཅུ་དྲུག་པ་འཇིགས་པ་
ཐམས་ཅད་འཇིགས༌པར༌བྱེད༌པའི་མཚོན་ཆ་སྣ་ཚོགས་གདེངས་པ། ཁམས་གསུམ་
ཟ་བར་ནུས་པའི་རང་བཞིན་ཅན་ཡེ་ཤེས་ཀྱི་མེ་དཔུང་རབ་ཏུའབར་བའི་ཀློང་དཀྱིལ་
ན་བཞུགས་པ། སེམས་དཔའ་གསུམ་གྱི་བདག་ཉིད་ཅན་དུ་གྱུར་པའི་སྤྱི་བོར་ཨོཾ།
མགྲིན་པར་ཨཱཿ ཐུགས་ཀར་ཧཱུཾ དེ་ལས་འོད་འཕྲོས་ཡེ་ཤེས་པ་དང་དབང་ལྷ་སྤྱན་
དྲངས། ཛཿཧཱུཾ་བཾ་ཧོཿ གཉིས་སུ་མེད་པར་གྱུར། དབང་ལྷས་དབང་བསྐུར། མི་
བསྐྱོད་པས་དབུ་བརྒྱན་པར་གྱུར། ཨོཾ་ཡ་མཱནྟ་ཀ་ཨགྷཾ་ནས་ཤཔྟའི་བར་གྱིས་མཆོད། ཨོཾ་ཡ་
མཱནྟ་ཀ་ཨོཾ་ཨཱཿཧཱུཾ། གཟུགས་མཆོག་མས་བསྟོད། ། རང་གི་ཐུགས་ཀར་ས་བོན་གྱི་
མཐར་སྔགས་ཕྲེང་གིས་བསྐོར་བའི་འོད་ཟེར་གྱིས་འགྲོ་བའི་དོན་བྱས། རྒྱལ་བ་སྲས་
བཅས་ཀྱི་བྱིན་རླབས་ཐམས་ཅད་བསྡུས་ཏེ་སྔགས་ཕྲེང་ལ་ཐིམ་པར་གྱུར། ཨ་ར་པ་ཙ་
དང་སྔགས་གསུམ་བཟླ། ཡིག་བརྒྱ་བརྗོད། རང་གི་ཐུགས་ཀའི་ཧཱུཾ་ལས་འོད་འཕྲོས་དཔལ་
25

ཡི་དམ་རྣམས་ཀྱི་སྒྲུབ་ཐབས་དང་བདག་འཇུག་སོགས་ཀྱི་སྐོར།
རྡོ་རྗེ་འཇིགས་བྱེད་མདུན་གྱི་ནམ་མཁར་སྤྱན་དྲངས། ལྗགས་འོད་ཟེར་གྱི་སྦུ་གུས་
གཏོར་མའི་བཅུད་ཐམས་ཅད་དྲངས་ཏེ་གསོལ་བར་གྱུར། ཨོཾ་ཡ་མཱནྟ་ཀ་ཨི་དཾ་བ་
ལིང་ཏ་སོགས་ལན་གསུམ། ཨོཾ་ཡ་མཱནྟ་ཀ་ཨགྷཾ་ནས་ཤཔྟའི་བར་གྱིས་མཆོད། ཨོཾ་ཡ་མཱནྟ་ཀ་
ཨོཾ་ཨཱཿཧཱུཾ། གཟུགས་མཆོག་མཆོག་ཏུ྾། བསྟོད། མཐར་ཡིག་བརྒྱ་དང༌། མ་རྙེད་
ཡོངས་སུ་སོགས་བརྗོད། བཛྲ་མུ དུཪ་ཁྲོད་སྲུང་འཁོར་དང་བཅས་པ་གཞལ་ཡས་ཁང་
ལ་ཐིམ། གཞལ་ཡས་ཁང་རང་ལ་ཐིམ། རང་དམ་ཚིག་སེམས་དཔའ་ཡེ་ཤེས་སེམས་
དཔའ་ལ་ཐིམ། ཡེ་ཤེས་སེམས་དཔའ་ཏིང་ངེ་འཛིན་སེམས་དཔའ་ལ་ཐིམ། ཏིང་ངེ་
འཛིན་སེམས་དཔའི་ཞབས་ཀྱུ་ཨུ་ནི་ཧ་ལ། ཧ་ནི་ཧའི་མགོ་བོ་ལ། མགོ་བོ་ཟླ་ཚེས་ལ།
ཟླ་ཚེས་ཐིག་ལེ་ལ། ཐིག་ལེ་ནཱ་ད་ལ་ཐིམ། ནཱ་ད་ཡང་མི་དམིགས་པ་སྟོང་པར་གྱུར།
ཅེས་བརྗོད་ཅིང་། སྟོང་པའི་ངང་ལས། རང་ཉིད་སྐད་ཅིག་གིས་དཔལ་རྡོ་རྗེ་འཇིགས་
བྱེད་ཞལ་གཅིག་ཕྱག་གཉིས་ཀྱིས་གྲི་གུག་དང་ཐོད་པ་འཛིན་པ། དེའི་སྤྱི་བོར་ཨོཾ།
མགྲིན་པར་ཨཱཿ ཐུགས་ཀར་ཧཱུཾ་གིས་མཚན་པར་གྱུར། ཅེས་ཉེར་བསྡུ་བྱ། དགེ་འདིས་
སྐྱེ་བར་བླ་མ་ཡི་དམ་ལྷས། །རྗེས་བཟུང་ངེས་འབྱུང་བྱང་སེམས་ཡང་དག་ལྟ། །
དབང་དང་དམ་ཚིག་རིམ་གཉིས་སྤྱོད་པར་བཅས། ། མཐར་ཕྱིན་ཁ་སྦྱོར་བདུན་ལྡན་
སྐུ་ཐོབ་ཤོག ། རྩ་བརྒྱུད་བླ་མ་ཡི་དམ་གཤིན་རྗེའི་གཤེད། ། ལུང་རྟོགས་དམ་ཆོས་
རིག་འཛིན་འདུས་པའི་ཚོགས། ། གཞལ་ཡས་རྟེན་གྱི་བཀོད་པར་བཅས་པ་ཡི། །
བཀྲ་ཤིས་དགེ་མཚན་དཔལ་གྱིས་སྐྱོང་གྱུར་ཅིག ། འདིཡང་རང་གཞན་ལ་ཕན་ཕྱིར། གཤིན་
རྗེ་གཤེད་ལ་གསོལ་བ་འདེབས་པའི་བཙུན་གཟུགས། ༧ རོང་ཆེན་སྐྱེ་མིང་པས་བྲིས་པ་ཛ་ཡནྟུ།
- 26 -

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཉ༽